Fougstads gate (Oslo)

Fougstads gate (5-51, 2-34) er en gate på Ila i bydel St. Hanshaugen i Oslo.

Navn og beliggenhet
Gaten ble i 1901 oppkalt etter Carl Andreas Fougstad (1806–1871), politisk publisist, stortingsmann, borgermester, politimester og ordfører i Christiania. Navnet uttales korrekt med au-lyd, men både denne uttalen og ’Fokstad’ er vanlig brukt. 

Gaten er ca. 700 meter lang, går fra Waldemar Thranes gate til Evald Ryghs gate, og ligger i skråningen parallelt med og ca. 200 meter øst for St. Hanshaugen. 

Bebyggelse langs gaten
Til gaten ligger tre trappeanlegg:
 i Brandts gate går en trapp ned mellom Fougstads gate 5B og 7 til Waldemar Thranes gate. Trappen ligger i bakken der landsrennene i hopp ble holdt noen år fra 1868  
 Ilatrappen, fra Fougstads gate 41 til Uelands gate, monumentalt trappeanlegg etter inspirasjon fra Spansketrappen i Roma, anlagt 1926, åpnet 1930 med 20 000 mennesker til stede
 trapp fra Fougstads gate til Evald Ryghs plass, skifer og kleberstein

Bebyggelsen i Fougstads gate har kommet etappevis: 
 jugendgården nr. 25 (”Fougstads”), oppført 1903, arkitekt Hans Grønneberg. Fire etasjer, overdådige fasadedekorasjoner både mot gaten og på vegg mot hage (sydvest)
 jugendgården Waldemar Thranes gate 40 (hjørnet med Fougstads gate), oppført 1903, arkitekt Hans Grønneberg. Fasadedekorasjoner av støpte relieffer.Bruun 2010, side 111-12. Arkitekt Ole Daniel Bruun omtaler disse som ”to leiegårdsfasader i særklasse” i 1999-utgaven.
 jugendgården nr. 22, oppført 1902, arkitekt Eduard Carlén, høy sokkeletasje i hvitt, horisontale bånd, buet hjørne med spisst tårnnettstedet artemisa, velg Jugendstil i Oslo og deretter Fougstads gate 22  (besøkt 17. april 2011)
 Ila skole, nr. 10, oppført 1916, Stadsarkitekten ved Bredo Berntsen. Tre fløyer, over trapperommene to tårn med spir. Bygningen er et landemerke fra store områder i den østlige delen av byen. Nordisk nybarokk
 nr. 24-34 og 27-51 tilhører Ilakomplekset, kommunalt boliganlegg i nyklassisisme. De gårdene som ligger til Fougstads gate var ferdig 1924 og 1925. Buede storkvartaler som følger terrenget fint 
 nr. 7-23 lav mursteinsgård fra 1950 med 60 leiligheter vis-à-vis skolen, Fougstadgaten borettslag (OBOS )Einar Sandvik: Oslo Bolig og Sparelag OBOS. 50 år for tryggere hjem. Oslo, OBOS, uten år, side 29
 nr. 2, St. Hanshaugen understasjon (transformatorstasjon) bygget for Oslo lysverker, ferdig 1953, Byarkitekten v/ Elias Wiig, bygget om til små leiligheter i 2005-2006. Make arkitekter v/ Jan Olav JensenBruun, side 291


Ila skole og Ilakomplekset tillegges meget høy bevaringsverdi av antikvariske myndigheter. Også  jugendbygningene 22 og 25 og nr. 8 og 10 er oppført på Byantikvarens Gule liste.Byantikvarens Gule liste over bevaringsverdige bygninger i Oslo (lest 4. januar 2008) 

Fougstads gate på Torshov før 1901
Frem til 1901 het gaten mellom Østgaards gate og Holsts gate Fougstads gate. I 1898 ble tomter med bebyggelse langs denne gaten på Torshov kjøpt av kommunen, for at den skulle inngå i Nordre Ringgate, det som i dag er Ring 2.Beretning om Kristiania kommune for årene 1887-1911. Kristiania kommune, 1914, side 221

Referanser

Litteratur
 Ole Daniel Bruun: Arkitektur i Oslo. En veiviser til byens bygningsmiljø. Oslo, Kunnskapsforlaget, 2008. ISBN 978-82-573-1945-8


Eksterne lenker
 Fougstads gate 22, arkitekturnettstedet artemisa.no
 Fougstads gate 25, artemisa.no
Videoer om bygninger i gaten – Digital murbyvandring med Murbyen Oslo: Ila skole., Waldemar Thranes gate 40 (hjørnet Fougstads gate), Jugendgården Fougstads gate 25, Fougstads gate 22, Ilatrappa, alle besøkt 30. desember 2021.
 Borettslaget Ila kvartal IIA, stoff om strøket

Kategori:Veier i Oslo
Kategori:Veier i bydel St. Hanshaugen
Kategori:Veier på Ila (Oslo)